
RAPORT DE SPECIALITATE
[bookmark: _Hlk103254427][bookmark: _Hlk103004971]privind modificarea Statului de funcții, Organigramei și a Regulamentului de Organizare și Funcționare pentru Casa de Cultură a Municipiului Timișoara

[bookmark: _Hlk152152872][bookmark: _Hlk152151895]Având în vedere Referatul de aprobare al proiectul de hotărâre cu nr. de înregistrare CCMT 7832/13.12.2023, privind modificarea Statului de funcții, Organigramei și a Regulamentului de Organizare și Funcționare pentru Casa de Cultură a Municipiului Timișoara, conform anexelor 1- 3 ale acestuia;
Activitatea Casei de Cultură a Municipiului se desfășoară în baza Ordonanței nr.21/2007 privind instituțiile și companiile de spectacole sau concerte, având rolul de afirmare a identității culturale locale și naționale prin activități cultural-artistice adresate cetățenilor orașului. 
Prin Hotărârea nr.173/30.06.1998 Casa de Cultură a Municipiului Timișoara se constituie ca instituție publică de cultură, aflată sub autoritatea Consiliului Local al Municipiului Timișoara, având gestiune proprie și fiind finanțată din venituri extrabugetare și alocații de la bugetul local, capitolul Cultură.
În prezent Statul de funcții, Organigrama și Regulamentul de Organizare și Funcționare pentru Casa de Cultură a Municipiului Timișoara este aprobat prin H.C.L.MT nr. 69/28.02.2023, structura organizatorică cuprinzând 1 birou și 6 compartimente aflate în subordinea directorului, cu 34 de posturi contractuale aprobate, din care 3 posturi sunt corespunzătoare funcțiilor contractuale de conducere și 31 de posturi sunt corespunzătoare funcțiilor contractuale de execuție.  
Având în vedere prevederile legale aplicabile: 
- art. XVII-XXII din Legea nr. 296 din 26.10.2023 privind unele masuri fiscal - bugetare pentru asigurarea sustenabilității financiare a României pe termen lung;
- art.391, alin. (2) și alin.(3), art.518, alin. (6) și alin.(7),art.539, art.540, art.541, art.554, art.557, art.562 din O.U.G. nr. 57/2019 privind Codul administrativ, cu modificările si completările ulterioare;
- Legea nr. 53/2003 privind Codul Muncii, cu modificările si completările ulterioare; 
- art. 11 si art. 13 alin. (1) din Legea - Cadru nr. 153/2017 privind salarizarea unitara a personalului plătit din fonduri publice;
- art. 129 alin. (2) lit. a) si alin. (3) lit. c ) si art. 196 alin. (1) lit. a) din Ordonanța de Urgență nr. 57/2019 privind Codul Administrativ, cu modificările si completările ulterioare;

I. Modificările propuse, cu respectarea măsurilor dispuse prin Legea nr. 296/26.10.2023, cu privire la desființarea posturilor vacante și desființarea funcției de șef birou și a structurii organizatorice care funcționează ca birou.

[bookmark: _Hlk152157047][bookmark: _Hlk152156620][bookmark: _Hlk152156967]Conform art. XVII alin. (5) lit. l) din Legea nr. 296/26.10.2023, posturile contractuale vacante pentru organizarea de spectacole și concerte sunt exceptate de la desființare. Astfel modificările propuse se rezumă la desființarea funcției contractuale Șef Birou Organizare evenimente și Proiecte culturale și a structurii organizatorice, Biroul Organizare evenimente și Proiecte culturale, ele transformându-se după cum urmează:
· Funcția de natură contractuala Șef Birou Organizare evenimente și Proiecte culturale se transformă în funcție contractuală de execuție Inspector de specialitate, studii superioare, grad IA,  conform art. XVIII alin. (1) din Legea nr. 296/26.10.2023;
· [bookmark: _Hlk152157323]Biroul Organizare evenimente și Proiecte culturale se transformă în Compartiment Organizare evenimente și Proiecte culturale, în baza art. XIX alin. (2) si alin. (3) din Legea nr. 296/26.10.2023, și va avea în componență 5 posturi contractuale, 1 post contractual de execuție inspector de specialitate, studii superioare, grad IA, 3 posturi de execuție, inspector de specialitate, studii superioare, grad I și 1 post contractual de execuție, secretar literar, studii superioare, grad IA.

II. Transformarea unor posturi vacante de natură contractuală:
· [bookmark: _Hlk152164974]1 post vacant de natură contractuală muncitor, studii medii, treapta I, să fie transformat în post contractual, de execuție, administrator, studii medii, grad I, funcție aferentă Anexei VIII, familia ocupațională de funcții bugetare „Administrație”, a Legii Cadru nr.153/2017, privind salarizarea personalului plătit din fonduri publice, pentru care, în baza art.11 din Legea-cadru nr.153/2017, coeficienții de ierarhizare sunt stabiliți astfel: 

	Funcția contractuală de execuție
	Nivel studii
	Grad/
Treaptă
	Coeficienți de ierarhizare

	
	
	
	Gradația 0
	Gradația 1
Gr.0+7,5%
	Gradația 2
Gr.1+5%
	Gradația 3
Gr.2+5%
	Gradația 4
Gr.3+2,5%
	Gradația 5
Gr.4+2,5%

	Administrator
	M
	I
	2,00
	2,15
	2,26
	2,37
	2,43
	2,49

	
	
	II
	1,80
	1.94
	2,03
	2,13
	2,19
	2,24



· 1 post vacant de natură contractuală consultant artistic, studii superioare, grad IA să fie transformat în post contractual, de execuție inspector de specialitate, studii superioare, grad I.
III. Modificările propuse în conformitate cu art.518 a O.U.G. nr.57/2019 privind Codul Administrativ sunt:

· [bookmark: _Hlk152165021]Compartimentul Educație Culturală - EDUPOL va avea în componență 3 posturi contractuale de execuție, 1 post contractual de inspector de specialitate, studii superioare, grad I, 1 post contractual de inspector de specialitate, studii superioare, grad II și 1 post de referent, studii medii, grad IA;
· Compartimentul Administrativ-Tehnic și va avea 5 posturi de execuție, 2 posturi inspector de specialitate, studii superioare, grad II, 1 post fiind mutat de la Biroul Organizare evenimente și Proiecte culturale, devenit Compartiment Organizare evenimente și Proiecte culturale; 1 post muncitor, studii medii, treapta I, 1 post operator sunet, grad II, studii superioare și 1 post administrator, studii medii, grad I transformat din muncitor, studii medii, treapta I .
În final, numărul total de posturi va fi 34, din care: 2 posturi de conducere și 32 posturi de execuție. Personalul existent va fi încadrat în noile structuri cu păstrarea tuturor drepturilor prevăzute de legislația muncii.
În concluzie, având în vedere prevederile legale expuse în prezentul raport, apreciem că proiectul de hotărâre privind modificarea Statului de funcții, Organigramei și a Regulamentului de Organizare și Funcționare pentru Casa de Cultură a Municipiului Timișoara, alături de anexele acestuia – Statul de Funcții (Anexa 1), Organigrama (Anexa 2), Regulamentul de organizare și funcționare (Anexa 3), întocmesc condițiile legale pentru a fi supus dezbaterii și aprobării  plenului Consiliului Local al Municipiului Timișoara.

